Държавен вестник, бр. 13, 2009 г., стр. 125

Б Р О Й  13
Д Ъ Р Ж А В Е Н   В Е С Т Н И К
С Т Р .  125
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО НА ОКОЛНАТА СРЕДА
И ВОДИТЕ
ЗАПОВЕД № РД-909
от 11 декември 2008 г.
На основание чл.12, ал. 6 във връзка с чл. 6, ал. 1,
т. 3 и 4 от Закона за биологичното разнообразие и
т. 1 от Решение на Министерски съвет № 122 от
02.03.2007 г. (ДВ, бр. 21 от 2007 г.):
1. Обявявам защитена зона “Марица Първомай”
с идентификационен код BG0002081 в землищата
на с. Чалъкови, с. Белозем, община Раковски, с.
Селци, с. Поповица, с. Милево, община Садово, с.
Виница, с. Градина, с. Крушево, с. Добри дол, с.
Караджалово, с. Бяла река, гр. Първомай, кв. Лю-
беново, кв. Дебър, гр. Първомай, община Първо-
май, област Пловдив, с. Великан, с. Ябълково, с.
Скобелево, с. Сталево, община Димитровград, об-
ласт Хасково, с. Зетьово, гр. Чирпан, с. Златна ли-
вада, община Чирпан, и с. Мирово, община Братя
Даскалови, област Стара Загора, с обща площ
115 130,891 дка.
2. Предмет на опазване в защитена зона “Марица
Първомай” с идентификационен код BG0002081 са
следните видове птици:
2.1. видове по чл. 6, ал. 1, т. 3 от Закона за биоло-
гичното разнообразие:
Малък воден бик (Ixobrychus minutus), Нощна
чапла (Nycticorax nycticorax), Малка бяла чапла
(Egretta garzetta), Голяма бяла чапла (Egretta alba),
Червена чапла (Ardea purpurea), Черен щъркел
(Ciconia nigra), Бял щъркел (Ciconia ciconia), Поен
лебед (Cygnus cygnus), Белоока потапница (Aythya
nyroca), Черна каня (Milvus migrans), Мoрски орел
(Haliaeetus albicilla), Орел змияр (Circaetus gallicus),
Малък креслив орел (Aquila pomarina), Малък орел
(Hieraaetus pennatus), Малък сокол (Falco
columbarius), Ливаден дърдавец (Crex crex), Малък
горски водобегач (Tringa glareola), Речна рибарка
(Sterna hirundo), Земеродно рибарче (Alcedo atthis),
Синявица (Coracias garrulus), Черен кълвач
(Dryocopus martius), Полска бъбрица (Anthus
campestris), Червеногърба сврачка (Lanius collurio),
Черночела сврачка (Lanius minor), Малък кормо-
ран (Phalacrocorax pygmeus), Късопръст ястреб
(Accipiter brevipes), Белоопашат мишелов (Buteo
rufinus), Сирийски пъстър кълвач (Dendrocopos
syriacus), Белочела сврачка (Lanius nubicus), Голям
маслинов присмехулник (Hippolais olivetorum);
2.2. видове по чл.6, ал. 1, т. 4 от Закона за биоло-
гичното разнообразие:
Малък гмурец (Tachybaptus ruficollis), Голям
корморан (Phalacrocorax carbo), Сива чапла (Ardea
cinerea), Ням лебед (Cygnus olor), Голяма белочела
гъска (Anser albifrons), Зимно бърне (Anas crecca),
Зеленоглава патица (Anas platyrhynchos), Голям яс-
треб (Accipiter gentilis), Малък ястреб (Accipiter nisus),
Обикновен мишелов (Buteo buteo), Северен мише-
лов (Buteo lagopus), Черношипа ветрушка (Керке-
нез) (Falco tinnunculus), Вoден дърдавец (Rallus
aquaticus), Зеленоножка (Gallinula chloropus), Лиска
(Fulica atra), Стридояд (Haematopus ostralegus), Ре-
чен дъждосвирец (Charadrius dubius), Обикновена
калугерица (Vanellus vanellus), Средна бекасина
(Gallinago gallinago), Голям горски водобегач (Tringa
ochropus), Пчелояд (Merops apiaster), Брегова ляс-
товица (Riparia riparia).
3. Защитената зона по т. 1 се обявява с цел:
3.1. опазване и поддържане на местообитанията
на посочените в т. 2 видове птици за постигане на
тяхното благоприятно природозащитно състояние;
3.2. възстановяване на местообитания на видове
птици по т. 2, за които е необходимо подобряване на
природозащитното им състояние.
4. Координатният регистър на границите на за-
щитена зона “Марица Първомай” с идентификаци-
онен код BG0002081 е съгласно приложението, не-
разделна част от заповедта.
5. В границите на защитената зона се забранява:
5.1. премахването на характеристики на ландшаф-
та (синори, единични и групи дървета) при ползва-
нето на земеделските земи като такива;
5.2. залесяването на ливади, пасища и мери, как-
то и превръщането им в обработваеми земи и трай-
ни насаждения;
5.3. използването на пестициди и минерални то-
рове в пасища и ливади;
5.4. паленето на тръстикови масиви и крайречна
растителност;
5.5. намаляването площта на крайречните гори
от местни дървесни видове.
6. Защитените територии, обявени по реда на
Закона за защитените територии, попадащи в гра-
ницата на защитена зона “Марица Първомай”, с
идентификационен код BG0002081, запазват стату-
та, категорията, границите и режимите си на опаз-
ване. Горното не отменя прилагането на забраните
и ограниченията по настоящата заповед за тези те-
ритории.
7. В срок до две години от влизане в сила на нас-
тоящата заповед РИОСВ—Пловдив, РИОСВ—Хас-
ково, и РИОСВ—Стара Загора, да предприемат не-
обходимите действия по отразяване на защитената
зона в картата на възстановената собственост, ка-
дастралната карта и кадастралните регистри за съ-
ответните землища.
8. Защитена зона “Марица Първомай” с иденти-
фикационен код BG0002081 да се впише в регистрите
на защитените зони, водени в МОСВ, РИОСВ—Плов-
див, РИОСВ—Хасково, и РИОСВ—Стара Загора.
9. Нарушителите на тази заповед се наказват
съгласно административнонаказателните разпоред-
би от Закона за биологичното разнообразие.
10. Заповедта влиза в сила от обнародването є в
“Държавен вестник”.
11. Заповедта не подлежи на обжалване.
Министър: Дж. Чакъров